आडवाणी को खल रही है वाजपेयी के मार्गदर्शन की कमी  
आडवाणी ने कहा कि उन्हें इस बार पूर्व प्रधानमंत्री अटल बिहारी वाजपेयी के मार्गदर्शन की कमी खल रही है।
अपने राजनीतिक करियर में अपनी छठी यात्रा कर रहे भारतीय जनता पार्टी नेता लालकृष्ण आडवाणी ने कहा कि उन्हें इस बार पूर्व प्रधानमंत्री अटल बिहारी वाजपेयी के मार्गदर्शन की कमी खल रही है।  आडवाणी ने कहा, कई लोगों ने मुझसे पूछा कि पिछली पांच यात्राओं और जन चेतना यात्रा में क्या अंतर है। जो ऐसा पूछते हैं वे इस यात्रा को लेकर व्यक्तिपरक या वस्तुनिष्ठ हो सकते हैं। लेकिन मैं जो विश्वास करता हूं कि वह उसका मूल स्वभाव है जिससे मुझे पीड़ा होती है। उन्होंने कहा, मूल अंतर यह है कि मेरा पूरा राजनीतिक करियर वाजपेयी के साथ काम करते बीता। वह मेरे वरिष्ठ, मेरे मार्गदर्शक, मेरे नेता थे और जब हमने सरकार बनाई तब वह हमारे प्रधानमंत्री थे। यह पहली यात्रा है जहां मुझे उनका मार्गदर्शन नहीं है।   पूर्व उपप्रधानमंत्री ने कहा कि इस यात्रा को शुरू करने से पहले वह वाजपेयी जी के पास गए और उनसे आशीर्वाद लिया लेकिन साथ ही यह भी जोड़ा, अपनी सभी पिछली यात्राओं के दौरान मुझे उनसे जिस प्रकार का मार्गदर्शन मिला, इस बार वह मिल नहीं पा रहा है।